3 Nna ka re: “Ekwang hle, lena dihlogo tša Jakobo le lena balaodi ba ntlo ya Isiraele.+ Na ga se la swanela go tseba toka?+ 2 Lena le hloilego tše botse+ eupša le ratago tše mpe,+ le gagola batho letlalo le nama la di tloša marapong a bona;+ 3 le bile le ja nama ya batho ba ka,+ la ba bua matlalo, la pšhatlaganya marapo a bona gomme la a rathaganya bjalo ka seo se tsenywago ka pitšeng e ahlamego le bjalo ka nama yeo e lego ka pitšeng ya go apea.+ 4 Nakong yeo ba tla goeletša Jehofa ba kgopela thušo, eupša a ka se ba arabe.+ Nakong yeo o tla ba utela sefahlego sa gagwe,+ ka ge ba dirile tše mpe.+ 5 “Se ke seo Jehofa a se boletšego mabapi le baporofeta bao ba dirago gore batho ba ka ba ralale,+ bao ba lomago ka meno+ le bao ba goeletšago ka gore: ‘Khutšo!’+ Le bao e rego ge motho a sa ba tsenye selo ka ganong, bona ba itokišetša* go lwa le yena,+ a re: 6 ‘Ka gona le tla tlelwa ke bošego,+ e le gore go se bonale;+ le tla ba leswiswing e le gore le se ke la dira tša bonoge. Le gona letšatši le tla sobelela baporofeta bao gomme mosegare wa ba swifalela.+ 7 Baboni+ ba tlo hlabja ke dihlong+ gomme dinoge+ di tlo nyama. Ka moka ga bona ba tlo ikhupetša ditedu,+ ka gobane ga go na karabo e tšwago go Modimo.’”+ 8 Ka lehlakoreng le lengwe, nna ka tlala matla, toka le sebete ka baka la moya wa Jehofa,+ e le gore ke botše Jakobo ka bofetogedi bja gagwe gomme Isiraele ke mmotše sebe sa gagwe.+ 9 Ekwang lena dihlogo tša ntlo ya Jakobo le lena balaodi ba ntlo ya Isiraele,+ lena bao le hlaswago toka le bao ba kgopamišago se sengwe le se sengwe se se lokilego;+ 10 lena bao le agago Tsione ka ditiro tša tšhollo ya madi gomme Jerusalema la e aga ka ditiro tša go se loke.+ 11 Dihlogo tša gagwe di ahlolela go hwetša letsogo-le-kobong,+ baperisita ba gagwe ba rutela gore ba lefše+ gomme baporofeta ba gagwe ba dira tša bonoge gore ba hwetše tšhelete;+ eupša ba ithekga ka Jehofa ka go bolela gore: “Na Jehofa ga a gare ga rena?+ Re ka se welwe ke masetlapelo.”+ 12 Ka gona, Tsione e tla lengwa bjalo ka tšhemo ka baka la lena, Jerusalema yona e tla fetoga mokgobo wa mašope+ gomme thaba ya ntlo ya Modimo e tla etša dithaba tše di tletšego dithokgwa.